Datum: 22. 4. 2020

Spoštovani,

objavljamo odgovore na vprašanja gospodarskih subjektov za javno naročilo št. LPP-1/20 Nakup nadomestnih delov, ki so bili posredovani naročniku preko Portala javnih naročil.

VPRAŠANJE:

Spoštovani! Po nam znanih informacijah, v zadnjih treh letih ni bilo tako obsežnega projekta, kjer bi bil zahtevan nakup pregledovalnih svetilk na tirnicah v zahtevani vrednosti. Prosim če boste kot ustrezno spoznali referenčno potrdilo, da je bilo v zadnjih treh letih prodanih 26 preglednih svetilk na tirnici v enkratnem naročilu, največji slovenski zdravstveni ustanovi. Lep pozdrav

ODGOVOR:

Pregledovalne svetilke na tirnicah niso predmet javnega naročila oziroma niso navedene v nobenem izmed sklopov predmetnega javnega naročila. Ugotavljamo, da je gospodarski subjekt naročniku zastavil vprašanje za napačno javno naročilo.

VPRAŠANJE:

Pozdrav, prosim, če iz sklopa 34 brišete pozicijo 24-kataloška št. 16F10-33058-AA-tesnilo dozirne enote rezerv. goriva, saj le ta ne sodi v omenjeni sklop. Hvala lepa.

ODGOVOR:

Naročnik spreminja razpisno dokumentacijo za sklop št. 34: Napenjalci jermen na način, da se iz ponudbenega predračuna PRIJAVA za predmetni sklop črta postavka št. 24: TESNILO DOZIRNE ENOTE REZERV. GORIVA, kataloška številka 16F10-33058-AA.

Naročnik na svoji spletni strani objavlja spremenjen ponudbeni predračun za sklop št. 34: Napenjalci jermen, v skladu z zgoraj navedeno spremembo.

Ponudniki morajo oddati ponudbo za sklop št. 34: Napenjalci jermen na spremenjenem ponudbenem predračunu z dne 22. 4. 2020.

VPRAŠANJE:

Spoštovani!   
  
Glede na trenutno nedelovanje operativ pri proizvajalcih rezervnih delov, je zelo težko pridobiti ustrezne podatke za javno naročilo. V sled napisanega, vas prosimo da rok za oddajo ponudbe prestavite vsaj za 14 dni ali več. Lep pozdrav

ODGOVOR:

Glede na to, da se v predmetnem javnem naročilu prvotno oddaja prijava gospodarskih subjektov, v kateri kandidatom ni potrebno navajati ponudbenih cen v posamezni postavki ponudbenega predračuna za posamezni sklop predmeta javnega naročila, naročnik rok za oddajo prijav ne bo podaljšal, saj se zahtevani podatki bistveno ne razlikujejo od podatkov, ki so bili splošno znani v preteklem obdobju in pred objavo javnega naročila.

VPRAŠANJE:

Spoštovani, SKLOP št. 16: V popisu nadomestnih delov so pozicije, ki jih proizvajalec več ne dobavlja, ker jih je nadomestil z novejšimi verzijami, ki pa so tudi navedene v tem popisu. Zato predlagamo, da se naslednje pozicije črtajo iz popisa:

1. Pozicija 20, kataloška št. 1381-0214203002 (nadomešča jo pozicija 23)  
2. Pozicija 21, kataloška št. 1381-2214303001 (nadomešča jo pozicija 22)  
3. Pozicija 32, kataloška št. A2C59515252 (nadomešča jo pozicija 19)  
  
Lep pozdrav.

ODGOVOR:

Naročnik spreminja razpisno dokumentacijo za sklop št. 16: Tahografi in rezervni deli za tahografe na način, da se iz ponudbenega predračuna PRIJAVA za predmetni sklop črtajo naslednje postavke:

* postavka št. 20: DTCO 2.2 12V 2CAN D1D2 ws/A2 UNIV, kataloška št. 1381-0214203002,
* postavka št. 21: DTCO 2.2 24V-ADR 2CAN120 D1D2 V/N UNIV, kataloška št. 1381-2214303001 in
* postavka št. 32: KLJUČ USB DLK ZA SNEMANJE PODATKOV, kataloška št. A2C59515252.

Naročnik na svoji spletni strani objavlja spremenjen ponudbeni predračun za sklop št. 16: Tahografi in rezervni deli za tahografe, v skladu z zgoraj navedeno spremembo.

Ponudniki morajo oddati ponudbo za sklop št. 16: Tahografi in rezervni deli za tahografe na spremenjenem ponudbenem predračunu z dne 22. 4. 2020.

Ponudniki morajo pri pripravi ponudbe upoštevati odgovore na vprašanja in spremembo razpisne dokumentacije z dne 22. 4. 2020, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila